10нчы вариант

	Текстны укыгыз һәм 1 – 20 биремнәрне үтәгез.


1 нче бүлек
Әнием салган орлыклар
    (1) Һәркемнең үз әнисе үзенә кадерле. (2)Минем әниемнең ягымлы йөзе әле дә күз алдымда. (3) Аның акыллы киңәшләре, җылы сүзләре һәрвакыт хәтеремдә саклана. (4) Ул тормышта күп авырлыклар күргән, ләкин алдагы көнгә ышаныч белән караган.

      (5) Башка әниләр кебек безнең әни дә балаларының эшчән, намуслы булып үсүләрен тели иде. (6) Ул, безне кеше итәр өчен, бөтен көчен бирде. (7) Ә безнең аны борчыган чакларыбыз да булды.
      (8) Көзнең матур бер көне иде. (9) Алмалар, көнбагышлар өлгергән вакыт. (10) Әни дә үстерә иде ул бакча җимешләрен. (11) Бакчабыздагы көнбагышларга һәркем кызыга иде, бигрәк тә малайлар. (12) “Көнбагыш ашат әле”, -  дип сорыйлар иде. (13) Шулай беркөнне, малайлар бик сорагач, әнигә әйтмичә, бакчага кереп киттем һәм көнбагыш башларының иң зурларын өзеп алдым. (14) Аларны, күлмәгем белән каплап, малайларга алып чыктым. (15) Шул вакыт колагыма таныш тавыш ишетелде. (16) Артка әйләнеп карасам, әни басып тора. (17) Үзе елмая. (18) Мин ни әйтергә дә белмичә туктап калдым. (19) Әнием мине үз янына чакырып алды да, ачуланмый гына, өйгә алып керде. (20) Ә өйдә бер төркем кызлар җыелган. (21) "Менә минем улым ничек үсте: үз бакчасы җимешен үзе яшереп ашый" <…> диде.
      (22) Бала вакытта булган бу хәл минем бөтен гомеремә хәтердә калды. (23) Әниемнең "Туры сүзле һәм эштә гадел булырга кирәк, улым" дигән киңәшләре миңа әле дә ярдәм итә. (24) Аның тавышы һаман да колак төбемдә яңгырап тора кебек. (25) Күңелемә әнием салган орлыклар үстеләр, чәчәк аттылар.                                                                                                               (Мөхәммәт Гайнуллиннан)
     *Мөхәммәт Хәйрулла улы Гайнуллин (1903-1985) – күренекле әдәбият галиме, филология фәннәре докторы, профессор.
	1 – 20 нче биремнәрне  укылган текст нигезендә башкарыгыз. Җавапларны сүз (сүзтезмә) яки цифрлар белән языгыз. Һәр хәреф яки  цифр аерым шакмакка язылырга тиеш. Сүзләр яки цифрлар, санап үтелгәндә, буш урынсыз, өтерсез һәм башка билгеләрсез языла. Җавапларны язганда, буш шакмаклар калдырырга ярамый.


1. Кайсы мәгълүмат  түбәндәге сорауга җавап була ала?

Бала вакытта булган кайсы вакыйга авторның хәтерендә калган?
1) Көзнең матур бер көне иде. 
2)  Өйдә бер төркем кызлар җыелган. 
3) Малай үз бакчасы җимешен үзе яшереп ашый.
4)      Күңелемә әнием салган орлыклар үстеләр, чәчәк аттылар.                                                                                                               Җавап: __________________________ .
2. Метафора  булган җөмләне табыгыз

1)       
Намуслы булып үсүләрен тели иде.
2) Ул тормышта күп авырлыклар күргән.
3) Җылы сүзләре һәрвакыт хәтеремдә саклана. 
4) Алмалар, көнбагышлар өлгергән вакыт.

Җавап: __________________________.
3. 7 нче җөмләдәге әйтелеше  язылышына туры килмәгән сүзне языгыз. 
Җавап:____________________________.

4. 17нче җөмләдәге әйтелеше  язылышына туры килмәгән сүзне языгыз.
Җавап:____________________________.
5. 4 нчеҗөмләдән “өмет”сүзенә синоним булган сүзне табып языгыз.
Җавап:____________________________.

6. 15  нче җөмләдән баш кисәкләрне табып языгыз.
Җавап:____________________________.

7.  8-10 нчы җөмләләр арасыннан тиңдәш кисәкләр булган җөмләнең номерын языгыз.
Җавап:____________________________.

8. 5-7 нче җөмләләр арасыннан тойгылы  җөмләнең номерын языгыз.

Җавап:____________________________.

9. Аерымланган хәлгә бәйле куелган тыныш билгесенең  номерын языгыз.

Аларны, (1) күлмәгем белән каплап, (2) малайларга алып чыктым.(3)

Җавап:____________________________.

10. Эндәш  сүзгә бәйле куелган тыныш билгесенең номерын языгыз.

      Әниемнең " (1) Туры сүзле һәм эштә гадел булырга кирәк, (2) улым" (3)  дигән киңәшләре миңа әле дә ярдәм итә.(4)
Җавап:____________________________.

11. 13 нче җөмләдә ничә гади җөмлә бар? Җавапны сан белән языгыз.
Җавап:____________________________.

12. 21нче җөмләдә <…> тамгасы урынына кайсы тыныш билгесе куелырга тиеш? Җавапны сүз белән языгыз.
Җавап:____________________________.

13. 16-18 нче  җөмләләр арасыннан кушма җөмләнең номерын языгыз.
Җавап:____________________________.

14. Тиңдәш кисәкләргә бәйле куелган  тыныш билгеләренең номерларын языгыз.
    Башка әниләр кебек безнең әни дә балаларының эшчән, (1) намуслы булып үсүләрен тели иде. (2) Ул, (3) безне кеше итәр өчен, (4) бөтен көчен бирде. (5)

 Җавап:____________________________.
15.5 нче җөмләдән “ялкау” сүзенә антоним булган сүзне табып языгыз.
Җавап:____________________________.

16. 11 нче җөмләдән алмашлыкны табып языгыз.
Җавап:____________________________.

17. Нечкә хәрефләр белән бирелгән фигыльнең төрен языгыз.
Ә безнең аны борчыган чакларыбыз да булды.
Җавап:____________________________.

 18  12 нче  җөмләдән  кушма сүзне табып языгыз.
Җавап:____________________________.

19  25  нче җөмләдән  [ы] авазы  [о]лашып әйтелә торган сүзне табып языгыз.
Җавап:____________________________.

20.  2нче  җөмләдән иялек килеше кушымчасы ярдәмендә  бәйләнгән сүзтезмәне табып языгыз

Җавап:____________________________.
	Барлык җавапларны тест үткәрү өчен күрсәтмәләрдә бирелгән тәртиптә 1нче номерлы бланкка  күчереп язарга онытмагыз.


2 нче бүлек

	Укылган текстны файдаланып, 21.1 яки  21.2 БИРЕМНӘРЕНЕҢ БАРЫ ТИК БЕРСЕН ГЕНӘ үтәгез.  Әлеге биремнең җавабын 2 нче номерлы җаваплар бланкына языгыз. Яза башлар алдыннан, сайланган биремнең номерын күрсәтегез.


21.1 Әниемнең "Туры сүзле һәм эштә гадел булырга кирәк, улым" дигән киңәшләре миңа әле дә ярдәм итә.
           Текст ахырында китерелгән әлеге җөмләнең мәгънәсен аңлатып, сочинение языгыз.

Укылган тексттан фикерләрегезне раслый торган 2 дәлил китерегез. Мисаллар биргәндә, кирәкле җөмләләрне языгыз яисә аларның номерларын күрсәтегез.

Сочинениенең күләме 100 сүздән ким булмаска тиеш. Сочинениене пөхтә һәм аңлаешлы итеп языгыз.
      21.2  “Гаделлек ” сүзен ничек аңлыйсыз? Үзегез формалаштырган билгеләмәне дәлилләгез һәм,  тезис итеп алып, “Гаделлек ” дигән темага сочинение языгыз. Тезисыгызны раслый торган 2 дәлил китерегез: дәлилнең берсен укылган тексттан алыгыз, икенчесен тормыш тәҗрибәгездән чыгып формалаштырыгыз.


Сочинениенең күләме 100 сүздән  ким булмаска тиеш. Сочинениене  пөхтә һәм аңлаешлы итеп языгыз.
